als_Latn dik_Latn sag_Latn
Basha: Marreveshja me FMN, nje tjeter deshtim i Qeverise
Situata ekonomike ishte në qendër të vëmendjes në mbledhjen e përjavshme të Grupit Parlamentar të Partisë Demokratike. Marrëveshja me Fondin Monetar Ndërkombëtar, sipas kreut të PD-së, është një tjetër dështim i qeverisë e pikërisht se është e tillë, shtoi ai, Rama-Meta e mbajtën larg syrit të opozitës dhe publikut. “Si mund të mbahet fshehtë një marrëveshje me Fondin Monetar Nderkombëtar. Cila qeveri i sulet me veprime rrugaçërore opozitës kur ajo kërkon transparencë për marrëveshjen? Tani që e kemi transparencën, kuptojmë nga termat e marrëveshjes arsyen e lajthitjes së tij. Marrëveshja me FMN është autodemaskim i papërgjeshmërisë dhe dështimit të saj sptaktolar, ndaj e ka mbajtur larg syrit të opozitës dhe publikut”, u shpreh Kryetari i Partisë Demokratike.
Kryetari i Partisë Demokratike Lulzim Basha ngriti shqetësimin para deputetëve të tij dhe aleatëve për paaftësinë e qeverisë Rama-Meta në zhvillimin e ekonomisë në vend, duke e vlerësuar si dështimin më spektakolar të saj.
“Sot dua të fokusohem tek ekonomia, fusha ku është mbledhur dhe vazhdon të mblidhet dështimi gjithmonë e më tronditës e mbytës i qeverisë Rama-Meta, treguesi i amatorizmit, paaftësisë dhe papërgjeshmërisë së saj. Politikat ekonomike që duhet të ishin frymëzimi, mbështetja dhe siguria e sipërmarrjes së lirë në vend janë bërë laku shtrëngues që po i marrin frymën vendit.Nisma e lirë, fuqia përtëritëse e zhvillimit dhe mirëqënies nuk është më thirrje guximi, suksesi apo mrekullie për brezin e ri, ajo po meket dhe po shuhet nën shterimin për suskes, nën frikën jo për shkak të krizës po mjedisit mbytës që ka krijuar qeveria me politikat e saj” tha Basha.
Referuar të dhënave të Bankës së Shqipërisë, Basha tha se investimet private janë në nivelet e tyre më të dobëta, ndërsa ekonomia është kthyer në ankthin e çdo familje shqiptare.
“Sipas Bankës së Shqipërisë investimet private janë në nivele shumë të dobëta, ndonëse BSH prej muajsh ka ulur normën bazë të interesit kredia për sektorin privat vazhdon të jetë në rënie të lirë. Ekonomia është ankthi numër një i qytetarëve, i familjarëve, i të papunëve, i të punësuarve që s’kanë asnjë siguri. Ekonomia është ankthi i çdo familje shqiptare, në radhë të parë i familjeve të varfëra që mezi shtyjnë muajin për shkak të shtrenjtimit të jetesës, por dhe familjeve që kanë arritur të kursejnë diçka gjatë viteve që po shtrëngojnë më shumë se kurrë kursimet e tyre duke jetuar nën përceptimin e ditëve më të këqia në horizont”.
als_Latn als_Latn als_Latn als_Latn als_Latn als_Latn